ཕྱི་ལོ་༡༩༥༤ནས་༡༩༥༥བར་བོད་རིགས་འགོ་ཁྲིད་དཀར་མཛེས་པ་བཀྲ་ཤིས་དབང་ཕྱུག་དང་།རྒྱལ་རོང་པ་ཐེན་པའོ་སངས་རྒྱས་ཡེ་ཤེས།བླ་བྲང་གི་ཨ་ཕ་ཨ་བློ།རྔ་པའི་རྨེའུ་རྒྱལ་པོ་དཔལ་མགོན་འཕྲིན་ལས་རབ་བརྟན།སྡེ་དགེའི་བྱ་རྒོད་སྟོབས་ལྡན།རེབ་གོང་ནང་སོ་བཀྲ་ཤིས་རྣམ་རྒྱལ་སོགས་ཀྱིས་དབུས་གཙང་ཁུལ་ལ་བོད་རང་སྐྱོང་ལྗོངས་རྒྱབ་མ་དང་།ཁམས་དང་ཨ་མདོ་ཁུལ་ལ་བོད་རང་སྐྱོང་ལྗོངས་མདུན་མ་ཞེས་བོད་རིགས་ཀྱི་རང་སྐྱོང་ལྗོངས་གཉིས་འཛུགས་རྒྱུ་དང་།རང་སྐྱོང་ལྗོངས་མདུན་མའི་རྒྱལ་སའམ་ལྟེ་གནས་ནི་འབར་ཁམས་ལ་བྱེད་རྒྱུ་བཅས་ཀྱི་འཆར་བཀོད་སྙན་ཞུ་ཕུལ་བར།རྒྱ་ནག་དབུས་གཞུང་ནས་ཆོག་མཆན་ཐོབ་སྟེ་འཆར་གཞི་ལག་བསྟར་གྱི་གྲ་སྒྲིག་བྱེད་བཞིན་པའི་སྐབས་དབུས་གཞུང་ནས་གློ་བུར་དུ་ཆོག་མཆན་ཕྱིར་བསྡུ་བྱས་པས་ལས་དོན་དེ་འགྲུབ་མེད།འོན་ཀྱང་བོད་རིགས་རང་སྐྱོང་ལྗོངས་དང་རང་སྐྱོང་ཁུལ།རང་སྐྱོང་རྫོང་ཞེས་བོད་རིགས་ས་ཁུལ་རྣམས་རང་སྐྱོང་གི་མིང་ཐོག་ནས་ད་ལྟའི་བར་གནས་ཐུབ་པ་བྱུང་བ་ནི་བོད་རིགས་འགོ་ཁྲིད་དེ་དག་གི་བཀའ་དྲིན་ཡིན་པར་གསུངས།